มากี่ครั้งๆ ก็ไม่เคยผิดหวังกับความอร่อยของร้านนี้
เมื่อก่อนร้านเล็กๆ คนต่อคิวยาวเหยียด รอจะเข้าไปกินบุฟเฟ่ต์ รอกันเป็นชั่วโมงๆ ตอนนี้ขยายร้านใหญ่โต แบบบุฟเฟต์ก็ไม่มีแล้ว ปริมาณลูกค้าก็เยอะขึ้นกว่าเดิม ร้านใหญ่ขึ้น คนก็ยังต้องรอคิวอยู่ ร้านใหม่โอ่โถง กว้าง อยู่ติดกับร้านเดิมใต้ตึกไอทีเอฟ ใครมาบีทีเอสแนะนำลงสถานีช่องนนทรี เพราะเดินใกล้กว่าสถานีสีลม ใครขับรถมาก็จอดบนตึกๆได้ เอาบัตรจอดรถให้น้องแคชเชียร์เอาไปติดตั๋วจอดฟรีได้ ถ้าไม่อยากฝ่ารถติดของถนนสีลม แนะนำให้มาทางถนนสุรวงศ์แทนนะจ๊ะ 
เราว่าปลาดิบที่นี่สด ชิ้นใหญ่ เมนูใหม่ๆก็เพิ่มขึ้นมาเยอะ โดยเฉพาะกุ้ง กุ้งมังกร ยังไม่ได้ลองสักที
สรุปว่าดีใจทุกครั้งที่ได้มา ไม่เคยเสียใจที่เสียตังค์มากมายไปกับอาหารมีคุณภาพ